Krónhjörtur er vinsælt kjöt og margir hugsa sér gott til glóðarinnar . Hér gefur að líta skothelda aðferð til að elda kjötið frá matreiðslumeistara matarvefsins , Anítu Ösp Ingólfsdóttur en hún eldaði einmitt krónhjört í Hátíðamatarblaði Hagkaups og Matarvefsins sem kom út fyrir jólin og inniheldur óhemju magn girnilegra uppskrifta . Hægt er að nálgast blaðið HÉR . Kötið er tekið út úr kæli svona 3 - 4 tímum fyrir eldun svo það sé ekki kalt þegar það fer á pönnuna . Kryddað með salti og pipar . Þá er það sett á mjög heita pönnu , og steikt þar til góð húð myndast á kjötinu , snúið við og smjöri bætt á pönnuna , gott er að setja hvítlauk og timjan út í smjörið líka , en ekki nauðsynlegt . Sósan er síðan gerð á sömu pönnu svo ekki þrífa hana á milli .